和提刑度支遊永康靈巖
作者：韋驤
朝代：宋

paragraphs: 天下被澤久，詩人歌旱麓。
廉按重時選，巡行當歲熟。
優游今日心，憩息茲山腹。
峰危齊鳥道，巖邃容佛屋。
長松揭臣蓋，修篁削青玉。
塵遠疑僊隱，景遠如畫簇。
還轅興有餘，過隙光何速。
據雲出蒼翠，回首辨重復。
留止念所之，吟咏生不足。
不獲睹勝遊，空言繼郎宿。